Dakasi ร้านชานมไข่มุกสูตรไต้หวันที่ตอนนี้มีสาขาอยู่มากมายตามห้างและออฟฟิตดังๆ วันนี้ผมมาทานที่สาขาตึก Empire Tower ครับ สาขานี้มีโปรโมชั่นลดอยู่แทบจะตลอดเวลา เพราะทางตึกเพิ่งจะปรับปรุงโซนศูนย์อาหารใหม่ รสชาติชานมไข่มุกร้านนี้ก็อร่อยไม่แพ้เจ้าไหนๆเลยครับ เป็นหนึ่งในร้านชานมไข่มุกที่ผมชอบมากที่สุดร้านนึงเลยครับ

[การเดินทาง]
สาขานี้ตั้งอยู่ที่ชั้น B1 ของตึก Empire Tower ครับ ในโซน Oasis Food Court ร้านจะอยู่ตรงกลางตรงซุ้มที่มีขายอาหารเยอะๆครับ ตัวร้านสีเหลืองโดดเด่นหาไม่ยากครับ

[บรรยากาศ/การบริการ]
ร้านนี้ก็เป็นร้านชานมทั่วๆไปครับเป็นเค้าเตอร์เล็กๆ แต่การบริการของพนักงานนั้นทำได้ดีมากครับ พนักงานยิ้มแย้มแจ่มใส ตั้งใจบริการมากแม้ว่าจะลูกค้าเยอะมากๆตอนช่วงเที่ยงๆของทุกวันครับ

[รสชาติอาหาร/ความคุ้มค่า]
เมนูประจำของผมก็หนีไม่พ้นชานมไข่มุกครับ ชานมที่นี่อร่อยมากๆ เข้มข้น ไม่หวานมากจนเกินไป แถมไข่มุกก็เหนียวหนึบ ไม่เละ ไม่แข็งจนเกินไป โดยรวมแล้วชอบมากครับแถมราคาก็ไม่แพงด้วยครับ (40 บาท สำหรับ size เล็ก และ 50 บาทสำหรับ size ใหญ่ครับ)

สาขานี้มีโปรโมชั่นสำหรับเครื่องดื่มของทางร้านออกมาอย่างสม่ำเสมอครับ โปรเด็ดๆช่วงนี้ก็จะมีตามนี้ครับ
1) ซื้อ 3 แถม 1 หรือถ้าซื้อ 5 แถม 2 ครับ โปรนี้คุ้มมากถ้าจะมาสั่งกันหลายๆคน
2) ลูกค้า True สามารถ upsize เป็น size L ฟรี ในราคา size M ครับ
3) ลูกค้า AIS จะได้รับส่วนลด 10% สำหรับค่าเครื่องดื่มครับ

[ภาพรวม]
ใครทีชอบทานชานมไข่มุกหรือเครื่องดื่มอื่นๆสูตรไต้หวัน ร้านนี้เป็นอีกร้านที่แนะนำครับ